Source: http://eur-lex.europa.eu/LexUriServ/LexUriServ.do?uri=CELEX:32008R0470:RO:NOT
Timestamp: 2013-05-19 07:43:58+00:00

Document:
EUR-Lex - 32008R0470 - RO
Regulamentul (CE) nr. 470/2008 al Consiliului din 26 mai 2008 de modificare a Regulamentului (CE) nr. 1782/2003 în ceea ce privește transferul ajutorului pentru tutun către Fondul comunitar pentru tutun pentru anii 2008 și 2009 și a Regulamentului (CE) nr. 1234/2007 în ceea ce privește finanțarea Fondului comunitar pentru tutun
JO L 140, 30.5.2008, p. 1-2 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
a documentului: 26/05/2008
a intrării în vigoare: 06/06/2008; intrare în vigoare data publicării + 7 a se vedea articolul 3
finanţarea ajutorului
FEOGA, coeziune economică, socială şi teritorială, Structuri agricole, Organizarea comună a pieţelor agricole
propunere Comisie; COM 2008/0051 Final
procedura de consultare aviz Parlamentul European; prezentat la 20/05/2008
32003R1782 modificare înlocuire articol 110 QD de la 06/06/2008
32007R1234 modificare modificare articol 104.2 de la 06/06/2008
52008PC0051 adoptare Selectează toate actele care menționează acest document
Regulamentul (CE) nr. 470/2008 al Consiliului
de modificare a Regulamentului (CE) nr. 1782/2003 în ceea ce privește transferul ajutorului pentru tutun către Fondul comunitar pentru tutun pentru anii 2008 și 2009 și a Regulamentului (CE) nr. 1234/2007 în ceea ce privește finanțarea Fondului comunitar pentru tutun
(1) În conformitate cu articolul 110j din Regulamentul (CE) nr. 1782/2003 al Consiliului [2] de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a anumitor regulamente, ajutorul pentru tutun se acordă producătorilor de tutun brut pentru anii de recoltă 2006-2009.
(2) Articolul 104 alineatul (2) din Regulamentul (CE) nr. 1234/2007 din 22 octombrie 2007 al Consiliului de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) [3] prevede finanțarea Fondului comunitar pentru tutun prin transferul anumitor cuantumuri ale ajutorului pentru tutun pentru anii calendaristici 2006 și 2007, în temeiul articolului 110m din Regulamentul (CE) nr. 1782/2003. Fondul comunitar pentru tutun a fost finanțat dintotdeauna prin transfer din ajutoarele pentru tutun. Un astfel de transfer pentru anii calendaristici 2006 și 2007 a fost propus inițial atunci când introducerea sectorului tutunului în sistemul de plată unică urma să fie însoțită de un ajutor tranzitoriu pentru tutun plătibil în aceiași ani. În final, Regulamentul (CE) nr. 864/2004 al Consiliului [4] a extins ajutorul pentru tutun la anii 2008 și 2009 fără a extinde în mod corespunzător finanțarea Fondului comunitar pentru tutun printr-o reducere a ajutorului pentru tutun.
(3) Acțiunile finanțate din Fondul comunitar pentru tutun s-au dovedit a avea mult succes, reprezentând un exemplu pozitiv de cooperare între politicile agricole și de sănătate. Pentru a asigura continuarea acestor acțiuni și luând în considerare faptul că fondul a fost dintotdeauna finanțat prin transfer din ajutorul pentru tutun, este justificat să se transfere o sumă egală cu 5 % din ajutorul pentru tutun acordat pentru anii calendaristici 2008 și 2009 în Fondul comunitar pentru tutun.
(4) Prin urmare, Regulamentul (CE) nr. 1782/2003 și Regulamentul (CE) nr. 1234/2007 ar trebui să fie modificate în consecință,
Articolul 110m din Regulamentul (CE) nr. 1782/2003 se înlocuiește cu următorul text:
"Articolul 110m
Transferul către Fondul comunitar pentru tutun
O sumă egală cu 4 % pentru anul calendaristic 2006 și cu 5 % pentru anii calendaristici 2007, 2008 și 2009 din ajutorul acordat în temeiul prezentului capitol va finanța acțiunile de informare în cadrul Fondului comunitar pentru tutun, prevăzute la articolul 13 din Regulamentul (CEE) nr. 2075/1992."
Articolul 104 alineatul (2) litera (b) din Regulamentul (CE) nr. 1234/2007 se înlocuiește cu următorul text:
"(b) pentru anii calendaristici 2006-2009, în temeiul articolului 110m din Regulamentul (CE) nr. 1782/2003."
[1] Avizul din 20 mai 2008 (nepublicat încă în Jurnalul Oficial).
[2] JO L 270, 21.10.2003, p. 1. Regulament modificat ultima dată prin Regulamentul (CE) nr. 293/2008 al Comisiei (JO L 90, 2.4.2008, p. 5).
[3] JO L 299, 16.11.2007, p. 1. Regulament modificat ultima dată prin Regulamentul (CE) nr. 361/2008 (JO L 121, 7.5.2008, p. 1).
[4] JO L 161, 30.4.2004, p. 48.

References: articolul 3
 articolul 110
 Articolul 104

Articolul 110
 articolul 13

Articolul 104